Ο εξοπλισμός και η οργάνωση του ασσυριακού στρατεύματος μέσα από τα ανάγλυφα της πολιορκίας της Λαχίς
Creators: name: Θεοδωρίδης, Χρήστος Δημητρίου
Publisher: name: Aristotle University of Thessaloniki
Year: 2024
Subjects: Ανάγλυφα Λαχίς
Ασσούρ
Σενναχειρείμ
Lachish reliefs
Asshur
Sennacherib

description: Στην παρούσα διπλωματική εργασία εξετάζεται ο εξοπλισμός και η οργάνωση του ασσυριακού στρατεύματος την εποχή της Νέο-Ασσυριακής Αυτοκρατορίας, μέσω των αναγλύφων της πολιορκίας της Λαχίς. Σκοπός της εργασίας είναι η κατανόηση των αναγλύφων της Λαχίς, ώστε εν συνεχεία με τα διαθέσιμα στοιχεία να επιτευχθεί ο κύριος αντικειμενικός σκοπός της, δηλαδή ο τρόπος λειτουργίας του ασσυριακού στρατού, καθώς και ο εξοπλισμός που χρησιμοποιούταν από τους Ασσύριους οπλίτες την συγκεκριμένη περίοδο. Αρχικά, στο κύριο μέρος της εργασίας καταγράφονται λεπτομερώς τα δημογραφικά στοιχεία της Ασσυριακής Αυτοκρατορίας, δίνοντας ιδιαίτερη έμφαση στα γεωγραφικά, οικονομικά, κοινωνικά, διοικητικά και θρησκευτικά της στοιχεία. Στην συνέχεια, αναλύονται πλήρως τα ανάγλυφα της Λαχίς, τόσο στο αριστερό τους μέρος που διεξήχθη η πολιορκία της πόλης, όσο και στο δεξιό κομμάτι που φανερώνει τις ενέργειες που έλαβαν χώρα μετά την μάχη, για μια πλήρη εικόνα και πιο διεξοδική περιγραφή. Αμέσως μετά, παρουσιάζεται ο εξοπλισμός του ασσυριακού στρατεύματος που χρησιμοποιούταν στην Νέο-Ασσυριακή Αυτοκρατορία, συμπεριλαμβάνοντας τον αμυντικό και επιθετικό οπλισμό, βάση των αναγλύφων αλλά και των αρχαιολογικών ανασκαφών. Επιπρόσθετα, περιγράφονται οι μονάδες που συγκροτούνταν στον ασσυριακό στρατό και ο τρόπος λειτουργίας τους, ενώ στα επόμενα κεφάλαια οι ειδικότητες του στρατιωτικού προσωπικού με τις ιδιαιτερότητές τους και η διαδικασία εφοδιασμού του στρατού. Έπειτα, στο τελευταίο κομμάτι του κύριου μέρους της εργασίας συμπεριλαμβάνεται η τεχνητή πολιορκητική ράμπα των Ασσύριων που ανακαλύφθηκε από της ανασκαφές στην Λαχίς, καθώς και ο τρόπος κατασκευής της, που αποτέλεσε καινοτόμο στρατιωτικό τεχνολογικό επίτευγμα την εποχή εκείνη και μάλιστα διαδραμάτισε πρωταρχικό ρόλο στην έκβαση των πολιορκιών. Στο τέλος της εργασίας καταγράφονται κάποια σημαντικά συμπεράσματα που προκύπτουν από την ανάλυση των αναγλύφων της Λαχίς, των βασιλικών επιγραφών και των αρχαιολογικών ανασκαφών και φανερώνουν τον προηγμένο και καλά οργανωμένο στρατό της Ασσυρίας, καθώς και την στρατιωτική ισχύ και υπεροχή του έναντι των υπόλοιπων γειτονικών στρατών.
description: In this thesis, the equipment and organization of the Assyrian army is examined during the time of the Neo-Assyrian Empire, through the siege of Lachish reliefs. The purpose of this thesis is the comprehension of Lachish reliefs, so that subsequently, with the available data its main objective can be achieved, which is the operation mode of the Assyrian army, as well as the equipment used by Assyrian hoplites in this particular period. To begin with, in the main part of the work, the demographic data of the Assyrian Empire are recorded in detail, giving special emphasis to its geographical, economic, social, administrative and religious data. Then, Lachish reliefs are fully analyzed, both in their left part where the siege of the city was carried out, and in the right part where reveals the actions that took place after the battle, for a complete understanding and more thorough description. Immediately after, the equipment of Assyrian army is presented which was used in the Neo-Assyrian Empire, including the defensive and offensive weaponry, basis on the reliefs and archaeological excavations. In addition, the units that were formed in the Assyrian army are described, as well as their operation mode, while in the following chapters are described the specialties of military staff with their particularities and the army supply process. Consequently, the last part of the main part of this thesis includes the artificial siege ramp of the Assyrians, which discovered by the excavations at Lachish, as well as its construction data, which was an innovative military technological achievement at the time and even played a primary role in the outcome of the sieges. At the end of this thesis, some important conclusions are recorded that arise from the analysis of Lachish reliefs, the royal inscriptions and archaeological excavations, which reveal the advanced and well-organized army of Assyria, as well as its military power and superiority over the rest of neighboring armies.